ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγκαστική απαλλοτρίωση ακινήτου, στην θέση
«Μούσα Ομάρα Βρύση» του Δήμου Μαρωνείας Σαπών, Π.Ε. Ροδόπης της Περιφέρειας Αν. Μακε-
δονίας και Θράκης, για αρχαιολογικούς σκοπούς.
Τροποποίηση σχεδίου πόλης Λάρισας μετά από
άρση απαλλοτρίωσης, σύμφωνα με τις διατάξεις
του κεφαλαίου  Η΄ του ν.  4759/2020, στις ιδιοκτησίες των Ροδόπης Κουρσούμη, Αθανασίας
Χατζηνίκου - Φικήρη, Ιωάννη Χατζοπούλου, Αθανασίου Ράπτη, Ιωάννη Ράπτη και Αντωνίας Γκά-
γου - Ράπτη, μεταξύ των ΟΤ 1048 και ΟΤ 1048Α,
στην Παραλλαγή της Σιδηροδρομικής Γραμμής,
με επιβολή όρων και περιορισμών δόμησης όμοιων με αυτούς της όμορης περιοχής, στη συνοικία
«Λαχανόκηποι» της πόλης Λάρισας του Δήμου
Λαρισαίων, όπως αποτυπώνεται στο συνημμένο
τοπογραφικό διάγραμμα.
ΑΠΟΦΑΣΕΙΣ
Αριθμ. 147797
(1)
Αναγκαστική απαλλοτρίωση ακινήτου, στην
θέση «Μούσα Ομάρα Βρύση» του Δήμου Μαρωνείας - Σαπών, Π.Ε. Ροδόπης της Περιφέρει-
ας Αν. Μακεδονίας και Θράκης, για αρχαιολογικούς σκοπούς.
Ο ΠΡΟΪΣΤΑΜΕΝΟΣ ΓΕΝΙΚΗΣ
ΔΙΕΥΘΥΝΣΗΣ ΟΙΚΟΝΟΜΙΚΩΝ ΥΠΗΡΕΣΙΩΝ
ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Tου άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α΄ 133),
β) της παρ. 1 του άρθρου 18 του Κώδικα νομοθεσίας για την προστασία των αρχαιοτήτων και εν γένει της
πολιτιστικής κληρονομιάς (ν. 4858/2021, Α΄ 220), όπως
αντικαταστάθηκε με την παρ. 1 του άρθρου 70 του
ν. 5021/2023 (Α΄ 31),
γ) του άρθρου 50 του Κώδικα νομοθεσίας για την προστασία των αρχαιοτήτων και εν γένει της πολιτιστικής
κληρονομιάς (ν. 4858/2021, Α΄ 220),
δ) του άρθρου 1 του ν. 2882/2001, όπως αυτό τροποποιήθηκε με το άρθρο 14 του ν. 4949/2022 (Α΄ 126),
ε) του άρθρου 3 του Κώδικα Αναγκαστικών Απαλλοτριώσεων Ακινήτων (ν. 2882/2001, A΄ 17), όπως αυτό τρο-
ποποιήθηκε με το άρθρο 15 του ν. 4949/2022 (Α΄ 126),
στ) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση
και μετονομασία Γενικών και Ειδικών Γραμματείων - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων» (Α΄ 130),
ζ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α΄ 7),
η) των άρθρων 75 - 83 του ν. 4727/2020 (Α΄ 184).
2. Την υπ’ αρ. 155018/8.4.2022 απόφαση του Υπηρεσιακού Γραμματέα του Υπουργείου Πολιτισμού «Τοποθέτη-
ση Προϊσταμένου της Γενικής Διεύθυνσης Οικονομικών
Υπηρεσιών του Υπουργείου Πολιτισμού και Αθλητισμού»
(ΑΔΑ: 9ΚΧΧ4653Π4-ΣΞΞ).
3. Την υπ’ αρ. 18/17.5.2022 γνωμοδότηση του Κεντρικού Αρχαιολογικού Συμβουλίου.
4. Την υπό στοιχεία ΟΔΑΠ/ΓΔ/ΔΟΠ/17283/13.9.2023
βεβαίωση πίστωσης του Οργανισμού Διαχείρισης και
Ανάπτυξης Πολιτιστικών Πόρων.
5. Την υπ’ αρ. 497023/19.10.2023 ανακοίνωση, η οποία
τοιχοκολλήθηκε στο κατάστημα του Δήμου Μαρωνείας Σαπών (αποδεικτικό τοιχοκόλλησης: 1456/20.2.2024)
και δημοσιεύθηκε στην εφημερίδα «Παρατηρητής της
Θράκης» με Αρ Φύλλου: 8877/26.10.2023.
6. Τον κυρωμένο δασικό χάρτη της περιοχής.
7. Το υπ’ αρ. 78303/2594/13.3.2024 έγγραφο της Διεύθυνσης Αγροτικής Οικονομίας Ροδόπης.
8. Το υπ’ αρ. 363284/16465/24.11.2023 έγγραφο της
Διεύθυνσης Αγροτικής Οικονομίας Έβρου.
9. Το με Α/Α 3291Α κτηματολογικό διάγραμμα (κλίμακας 1:500), μετά του επ’ αυτού κτηματολογικού πίνακα
της ΔΑΣΚ του ΤΑΠΑ, αρμοδίως θεωρημένο.
10. Το γεγονός ότι η εν λόγω απαλλοτρίωση εξυπηρετεί αρχαιολογικούς σκοπούς, αποφασίζουμε:
Α. Κηρύσσουμε, για αρχαιολογικούς σκοπούς και ειδικότερα για λόγους αποτελεσματικότερης προστασίας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 232
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
των σημαντικών αρχαιολογικών καταλοίπων της αρχαίας
πόλης Ζώνης, την αναγκαστική απαλλοτρίωση ακινήτου συνολικού εμβαδού 2.400,44 τ.μ., στη θέση «Μού-
σα Ομάρα Βρύση» του Δήμου Μαρωνείας - Σαπών, Π.Ε.
Ροδόπης της Περιφέρειας Αν. Μακεδονίας και Θράκης,,
όπως αυτό απεικονίζεται με τα στοιχεία: Αγροτεμάχιο 1
Τμήμα 1Α {Ε8,Ε9,Ε10,Ε11,Ε12,Ε13,Ε14,Ε15,Ε16,Ε17,Π718,
Ε8} στο με Α/Α 3291Α κτηματολογικό διάγραμμα (κλίμακας 1:500), μετά του επ’ αυτού κτηματολογικού πίνακα,
της Διεύθυνσης Αποτυπώσεων και Συντηρήσεων Κτιρίων
του ΤΑΠΑ, θεωρημένο στις 26.6.2013 από τον Προϊστάμενο της προαναφερόμενης Διεύθυνσης.
Το ανωτέρω ακίνητο ανήκει κατά φερόμενη κυριότητα
στους Θάνου Φανή και Θάνου Αικατερίνη.
Η απαλλοτρίωση κηρύσσεται υπέρ του Ελληνικού Δημοσίου / Υπουργείου Πολιτισμού και η δαπάνη βαρύνει
τον Οργανισμό Διαχείρισης και Ανάπτυξης Πολιτιστικών
Πόρων (ΟΔΑΠ) (ΚΑΕ 971951) και όχι τον Κρατικό Προϋπολογισμό.
Β. Κατά της εν λόγω απόφασης χωρεί ένσταση εντός
τριάντα (30) ημερών από την κοινοποίησή της στον ενδιαφερόμενο, σύμφωνα με την παρ. 5 του άρθρου 18
του Κώδικα για την προστασία των αρχαιοτήτων και εν
γένει της πολιτιστικής κληρονομιάς.
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 4 Απριλίου 2024
Ο Προϊστάμενος Γενικής Διεύθυνσης
ΒΑΣΙΛΕΙΟΣ ΣΥΜΕΩΝΙΔΗΣ
Ι
Αριθμ. 164334
(2)
Τροποποίηση σχεδίου πόλης Λάρισας μετά από
άρση απαλλοτρίωσης, σύμφωνα με τις διατάξεις
του κεφαλαίου Η΄ του ν. 4759/2020, στις ιδιοκτησίες των Ροδόπης Κουρσούμη, Αθανασίας Χατζη-
νίκου - Φικήρη, Ιωάννη Χατζοπούλου, Αθανασίου
Ράπτη, Ιωάννη Ράπτη και Αντωνίας Γκάγου - Ράπτη, μεταξύ των ΟΤ 1048 και ΟΤ 1048Α, στην Πα-
ραλλαγή της Σιδηροδρομικής Γραμμής, με επιβολή όρων και περιορισμών δόμησης όμοιων με
αυτούς της όμορης περιοχής, στη συνοικία «Λαχανόκηποι» της πόλης Λάρισας του Δήμου Λαρι-
σαίων, όπως αποτυπώνεται στο συνημμένο τοπογραφικό διάγραμμα.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 3, 186 και 283 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α΄ 87).
2. Το π.δ. 129/2010 «Οργανισμός της Περιφέρειας Θεσσαλίας» (Α΄ 222).
3. Τις διατάξεις του ν.δ. της 17.7.1923 «Περί σχεδίων
πόλεων, κωμών και συνοικισμών του Κράτους και οικοδομής αυτών» (Α΄ 228).
4. Τις διατάξεις του ν. 1337/1983 (Α΄ 33).
5. Τις διατάξεις των άρθρων 152 και 154 του Κώδικα
Βασικής Πολεοδομικής Νομοθεσίας (Δ΄ 580/1999).
6. Τις διατάξεις του άρθρου 29 του ν. 2831/2000 «Περί
τροποποίησης των διατάξεων του ν. 1577/1985 - Γ.Ο.Κ.
και άλλες πολεοδομικές διατάξεις» (Α΄ 140), όπως αντικαταστάθηκαν με το άρθρο 10 του ν. 3044/2002 «Μεταφο-
ρά Συντελεστή Δόμησης και ρυθμίσεις άλλων θεμάτων
αρμοδιότητας Υπουργείου Περιβάλλοντος, Χωροταξίας
και Δημόσιων Έργων» (Α΄ 197).
7. Τις διατάξεις τις παρ. 8 του άρθρου 4 του ν. 2508/1997
(Α΄ 124).
8. Τις διατάξεις του ν. 4067/2012 «Νέος Οικοδομικός
Κανονισμός» (Α΄ 79).
9. Τις διατάξεις του Κεφαλαίου Η΄ περί ρυμοτομικών
απαλλοτριώσεων του ν. 4759/2020 «Εκσυγχρονισμός της
Χωροταξικής και Πολεοδομικής Νομοθεσίας και άλλες
διατάξεις» (Α΄ 245).
10. Τις μεταβατικές διατάξεις του άρθρου εικοστού
του ν. 4787/2021 «Κύρωση Σύμβασης Διανομής Ακινήτου - Σύστασης Δικαιώματος Επιφάνειας Ακινήτου Μη-
τροπολιτικού Πόλου Ελληνικού - Αγίου Κοσμά, ρύθμιση
συναφών θεμάτων και άλλες διατάξεις».
11. Την Εγκ.-43511/161/55/13.6.1988 (Εγκ.55/1988)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
12. Την Εγκ.-18894/6/5.5.2006 (Εγκ.6/2006) «Άσκηση
αρμοδιοτήτων πολεοδομικού - σχεδιασμού».
13. Την Εγκ.-29829/14.6.2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων  / Περιφερειών για θέματα πολεοδομικού
σχεδιασμού».
14. Την ένταξη των ιδιοκτησιών στο σχέδιο πόλης με
το από 4.1.1979 π.δ.  «Περί τροποποιήσεως και επεκτάσεως του Ρυμοτομικού σχεδίου Λάρισας και καθορισμού
των όρων και περιορισμών δομήσεως των οικοπέδων
αυτού» (Δ΄ 121), το οποίο αναθεωρήθηκε με την υπ’ αρ.
5657/23.8.1989 (Δ΄ 550) απόφαση του Νομάρχη Λάρισας, όπως αναδημοσιεύθηκε στο ΦΕΚ Δ΄ 77/2003 και
σύμφωνα με αυτό δεσμεύτηκαν για τη δημιουργία κοινόχρηστου χώρου.
15. Την υπ’ αρ. 8316/1.8.2018 (ΑΑΠ 204) απόφαση του
Περιφερειάρχη Θεσσαλίας, περί τροποποίησης του εγκεκριμένου ρυμοτομικού σχεδίου Δήμου Λάρισας στα Ο.Τ.
1020Α και 1048 για την ανάπτυξη ισόπεδου κόμβου της
Λεωφόρου Καραμανλή με την οδό Ερέτρειας.
16. Τις υπ’ αρ. 532/18.1.2023 και 2511/14.3.2023 αιτήσεις των Ροδόπη Κουρσούμη και Αθανασία Χατζηνίκου -
Φικήρη με τις οποίες κατέθεσαν πρόταση με συνημμένα
δικαιολογητικά, για την αποδέσμευση των οικοπέδων
τους που βρίσκονται μεταξύ των Ο.Τ. 1048 και 1048Α.
17. Την υπ’ αρ. 1681/17.2.2023 εισήγηση του Τμήματος
Πολεοδομικού Σχεδιασμού, της Διεύθυνσης Πολεοδομίας, του Δ. Λαρισαίων.
18. Την υπ’ αρ. 12/22.2.2023 ομόφωνη απόφαση της
Επιτροπής Ποιότητας Ζωής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
19. Την υπ’ αρ. 3354/6.4.2023 εισήγηση του Τμήματος
Πολεοδομικού Σχεδιασμού, της Διεύθυνσης Πολεοδομίας, του Δ. Λαρισαίων.
20. Την υπ’ αρ. 23/11.4.2023 ομόφωνη απόφαση της
Επιτροπής Ποιότητας Ζωής, με την οποία εισηγείται στο
Δημοτικό Συμβούλιο την τροποποίηση του θέματος.
21. Την υπ’ αρ. 463/8.8.2023 ομόφωνη απόφαση της
Οικονομικής Επιτροπής με την οποία γνωμοδότησε ομόφωνα κατά της εγγραφής εξειδικευμένου κονδυλίου συ-
νολικού ποσού 247.892,91 ευρώ στον προϋπολογισμό
του Δήμου Λαρισαίων.
22. Την υπ’ αρ. 414/29.8.2023 ομόφωνη απόφαση του
Δημοτικού Συμβουλίου Δήμου Λαρισαίων περί έγκρισης
της τροποποίησης σχεδίου πόλης μετά από άρση απαλλοτρίωσης, σύμφωνα με τις διατάξεις του κεφαλαίου Η΄
του ν. 4759/2020, στις ιδιοκτησίες των Ροδόπης Κουρσούμη, Αθανασίας Χατζηνίκου - Φικήρη, Ιωάννη Χατζο-
πούλου, Αθανασίου Ράπτη, Ιωάννη Ράπτη και Αντωνίας
Γκάγου - Ράπτη, μεταξύ των Ο.Τ. 1048 και Ο.Τ. 1048Α,
στην Παραλλαγή της Σιδηροδρομικής Γραμμής, με επιβολή όρων και περιορισμών δόμησης όμοιων με αυτούς
της όμορης περιοχής και με ταυτόχρονη πράξη επιβολής εισφοράς σε γη,στη συνοικία Λαχανόκηποι Λάρισας,
σύμφωνα με το συνημμένο τοπογραφικό διάγραμμα
όπως αναλυτικά περιγράφονται στις υπ’ αρ. 463/2023
Α.Ο.Ε. 12/2023 Α.Ε.Π.Ζ. και 23/2023 Α.Ε.Π.Ζ.».
23. Τη δημοσίευση της υπ’ αρ. 9071/18.10.2023 ανακοίνωσης του Δ. Λαρισαίων σε δύο ημερήσιες τοπικές
εφημερίδες (Ελευθερία και Κόσμος), στις 25 Οκτωβρίου
και 26 Οκτωβρίου 2023 και την επίδοση στους άμεσα και
έμμεσα ενδιαφερομένους.
24. Την υπ’ αρ. 10582/5.12.2023 βεβαίωση του Αντιδημάρχου Πολεοδομίας, σύμφωνα με την οποία δε ρυμο-
τομούνται οικόπεδα τόσο ώστε να καθίστανται μη άρτια,
επίσης δεν ρυμοτομούνται οικοδομές που έχουν κτιστεί
με νόμιμη άδεια βάσει του ισχύοντος σχεδίου.
25. Την υπ’ αρ. 10580/5.12.2023 βεβαίωση του Αντιδημάρχου Πολεοδομίας σύμφωνα με την οποία δεν
υποβλήθηκε καμία ένσταση κατά της υπ’ αρ. 414/2023
απόφασης.
26. Το Τοπογραφικό Διάγραμμα που συντάχθηκε από
τον Αγρ. - Τοπ. Μηχανικό Π.Ε. με Α΄ βαθμό Κωτούλα
Στέφανο και το οποίο συνοδεύει την υπ’ αρ. 414/2023
απόφαση του Δ.Σ. Λάρισας και την από 5.12.2023 εισήγηση του Τμ. Χωρικού Σχεδιασμού της Περιφέρειας
Θεσσαλίας.
27. Το υπ’ αρ. 10585/5.12.2023 (υπ’ αρ. εισερχ. πρωτ.
486372/5.12.2023) έγγραφο του Τμήματος Πολεοδομικού Σχεδιασμού της Διεύθυνσης Πολεοδομίας του Δή-
μου Λαρισαίων με το οποίο απέστειλε το φάκελο της
τροποποίησης προς το Τμήμα Χωρικού Σχεδιασμού της
Περιφέρειας Θεσσαλίας.
28. Το υπ’ αρ. 75074/14.2.2024 έγγραφο της Διεύθυνσης Περιβάλλοντος και Χωρικού Σχεδιασμού της Περι-
φέρειας Θεσσαλίας προς το ΣΥ.ΠΟ.Θ.Α. Α΄ Π.Ε. Λάρισας,
με το οποίο διαβιβάστηκε η από 12.2.2024 εισήγηση
της υπηρεσίας και το Τοπογραφικό Διάγραμμα που τη
συνοδεύει.
29. Το υπ’ αρ. 4/7.3.2024 (υπ’ αρ. πρωτ. εισερχ.
134427/14.3.2024) έγγραφο του ΣΥ.ΠΟ.Θ.Α. Α΄ Π.Ε. Λάρισας, με το οποίο διαβιβάστηκε το υπ’ αρ. 3 απόσπασμα
πρακτικού της 1ης συνεδρίασης/7.3.2024, σύμφωνα με
το οποίο το ΣΥ.ΠΟ.Θ.Α. Α΄ αφού μελέτησε τα στοιχεία
του φακέλου, μετά από διαλογική συζήτηση, γνωμοδοτεί ομόφωνα θετικά σύμφωνα με την εισήγηση του Τμ.
Χωρικού Σχεδιασμού της Περιφέρειας Θεσσαλίας.
30. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη σε βάρος
του κρατικού προϋπολογισμού και προϋπολογισμού του
οικείου Ο.Τ.Α.
Επειδή:
1. Ο φάκελος είναι πλήρης, από τυπικής απόψεως και
έχουν υποβληθεί τα δικαιολογητικά, όπως ορίζονται από
τις διατάξεις του κεφαλαίου Η΄ του ν. 4759/2020, σε συνδυασμό με το άρθρο εικοστό του ν. 4787/2021.
2. Από την έγκριση του ρυμοτομικού σχεδίου Λάρισας
(σχ. 14) έχει παρέλθει η δεκαπενταετία και επομένως
συντρέχουν οι προϋποθέσεις για την αυτοδίκαιη άρση
ρυμοτομικής απαλλοτρίωσης σύμφωνα με την παρ. 1
του άρθρου 88 του ν. 4759/2020.
3. Με την υπ’ αρ. 414/29.8.2023 ομόφωνη απόφαση
του, το Δημοτικό Συμβούλιο Λάρισας ενέκρινε την τροποποίηση σχεδίου πόλης μετά από άρση ρυμοτομικής
απαλλοτρίωσης, σύμφωνα με τις διατάξεις του κεφαλαίου Η΄ του ν. 4759/2020, σε συνδυασμό με το άρθρο
εικοστό του ν. 4787/2021 με:
α) κατάργηση τμήματος του Κ.Χ. μεταξύ του Ο.Τ. 1048
και 1048Α, το οποίο μετατρέπεται σε οικοδομήσιμο,
β) κατάργηση του Ο.Τ. 1048Α και δημιουργία νέου
Ο.Τ. 1048,
γ) τροποποίηση του Ο.Τ. 1048 επί της Λεωφόρου Καραμανλή, σύμφωνα με την διαμορφωμένη κατάσταση,
όπως αυτή προέκυψε έπειτα από την κατασκευή κυκλικού κόμβου και
δ) επιβολή όρων και περιορισμών δόμησης όμοιων
με αυτούς της όμορης περιοχής στα τμήματα των ιδιοκτησιών που αποχαρακτηρίζονται στις ιδιοκτησίες των
Ροδόπης Κουρσούμη, Αθανασίας Χατζηνίκου - Φικήρη,
Ιωάννη Χατζοπούλου, Αθανασίου Ράπτη, Ιωάννη Ράπτη
και Αντωνίας Γκάγου - Ράπτη, μεταξύ των Ο.Τ. 1148 και
Ο.Τ. 1148Α, στην Παραλλαγή της Σιδηροδρομικής Γραμμής όπως αποτυπώνεται στο συνημμένο τοπογραφικό
διάγραμμα και τις υπ’ αρ. 12/2023, 23/2023 Α.Ε.Π.Ζ. και
463/2023 Α.Ο.Ε.
4. Κατά την τροποποίηση του ρυμοτομικού σχεδίου, οι
εν λόγω ιδιοκτησίες δεν οφείλουν εισφορά σε γη, διότι η
ρυμοτομική απαλλοτρίωση δεν καθορίστηκε εκ της αρχικής έγκρισης του ρυμοτομικού σχεδίου (Δ΄ 218/1974),
αλλά προέκυψε από τροποποίηση οικοδομήσιμου χώρου (περ. β. της παρ. 2 του άρθρου 20 του ν. 2508/1997.
5. Κατά της υπ’ αρ. 414/2023 απόφασης του Δ.Σ. Λάρισας δεν υποβλήθηκε καμία ένσταση σύμφωνα με την υπ’
αρ. πρωτ. 10580/5.12.2023 βεβαίωση του Αντιδημάρχου
Πολεοδομίας.
6. Δεν ρυμοτομούνται οικόπεδα τόσο ώστε να καθίστανται μη άρτια, επίσης δεν ρυμοτομούνται οικοδομές
που έχουν κτιστεί με νόμιμη άδεια βάσει του ισχύοντος
σχεδίου σύμφωνα με την υπ’ αρ. 10582/5.12.2023 βεβαίωση του Αντιδημάρχου Πολεοδομίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
7. Από τις κανονιστικές διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού και προϋπολογισμού του οικείου
Ο.Τ.Α., αποφασίζει:
Την έγκριση της τροποποίησης του σχεδίου πόλης
μετά από άρση απαλλοτρίωσης, σύμφωνα με τις διατάξεις του κεφαλαίου Η΄ του ν. 4759/2020, στις ιδιοκτησίες
των Ροδόπης Κουρσούμη, Αθανασίας Χατζηνίκου - Φικήρη, Ιωάννη Χατζοπούλου, Αθανασίου Ράπτη, Ιωάννη Ρά-
πτη και Αντωνίας Γκάγου - Ράπτη, μεταξύ των Ο.Τ. 1048
και Ο.Τ. 1048Α, στην Παραλλαγή της Σιδηροδρομικής
Γραμμής, με την ένταξη της στο σχέδιο πόλης με το
από 4.1.1979 π.δ.  «Περί τροποποιήσεως και επεκτάσεως του Ρυμοτομικού σχεδίου Λάρισας και καθορισμού
των όρων και περιορισμών δομήσεως των οικοπέδων
αυτού» (Δ΄ 121), το οποίο αναθεωρήθηκε με την υπ’ αρ.
5657/23.8.1989 (Δ΄ 550) απόφαση του Νομάρχη Λάρισας, όπως αναδημοσιεύθηκε στο ΦΕΚ Δ΄ 77/2003 και
τροποποιήθηκε στα Ο.Τ. 1020Α και 1048 για την ανάπτυξη ισόπεδου κόμβου της Λεωφόρου Καραμανλή με την
οδό Ερέτρειας με την υπ’ αρ. 8316/1.8.2018 (ΑΑΠ 204)
απόφαση του Περιφερειάρχη Θεσσαλίας, με:
• Κατάργηση τμήματος του Κ.Χ. μεταξύ του Ο.Τ. 1048
και 1048Α, το οποίο μετατρέπεται σε οικοδομήσιμο.
• Κατάργηση του Ο.Τ. 1048Α και δημιουργία νέου
Ο.Τ. 1048.
• Τροποποίηση του Ο.Τ. 1048 επί της Λεωφόρου Καραμανλή, σύμφωνα με την διαμορφωμένη κατάσταση,
όπως αυτή προέκυψε έπειτα από την κατασκευή κυκλικού κόμβου.
• Επιβολή όρων και περιορισμών δόμησης όμοιων με
αυτούς της όμορης περιοχής στα τμήματα των ιδιοκτησιών που αποχαρακτηρίζονται
σύμφωνα με το συνημμένο τοπογραφικό διάγραμμα και τις υπό στοιχεία 414/2023 Α.Δ.Σ., 12/2023 και
23/2023 Α.Ε.Π.Ζ. και 463/2023 Α.Ο.Ε.
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγών στην Αποκεντρωμένη Διοίκηση Θεσσαλίας και Στερεάς Ελλάδας μέχρι
συστάσεως της Αυτοτελούς Υπηρεσίας Εποπτείας ΟΤΑ,
μόνο για παράβαση του νόμου, σύμφωνα με τις διατάξεις
του άρθρου 227 του ν. 3852/2010 (Α΄ 87), όπως αντικαταστάθηκε με το άρθρο 118 του ν. 4555/2018 (Α΄ 133),
και σε προθεσμία δέκα πέντε (15) ημερών, από τη δημοσίευσή της ή την ανάρτησή της στο διαδίκτυο ή από την
κοινοποίηση της ή αφού έλαβε γνώση αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 232/16.04.2024
Η απόφαση αυτή με το σχεδιάγραμμα που τη συνοδεύει να δημοσιευθεί στην Εφημερίδα της Κυβερνήσεως.
Λάρισα, 2 Απριλίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ

[Source: 20240400232.pdf | Tokens: 15242]